TOP วิ่งแรง 4% โบรกฯเชียร์ “ซื้อ” หลังราคาลงลึก เคาะเป้า 88 บ.
TOP วิ่งแรง 4% โบรกฯเชียร์ "ซื้อ" หลังราคาลงลึก เคาะเป้า 88 บ. ล่าสุด ณ เวลา 10.21 น. อยู่ที่ระดับ 73 บาท บวก 2.50 บาท หรือ 3.55% สูงสุดที่ระดับ 73 บาท ต่ำสุดที่ระดับ 71 บาท มูลค่าการซื้อขาย 160.89 ล้านบาท
10 ก.ค. 2561

ผู้สื่อข่าวรายงานว่า ราคาหุ้น บริษัท ไทยออยล์ จำกัด (มหาชน) หรือ TOP ณ เวลา 10.21 น. อยู่ที่ระดับ 73 บาท บวก 2.50 บาท หรือ 3.55% สูงสุดที่ระดับ 73 บาท ต่ำสุดที่ระดับ 71 บาท มูลค่าการซื้อขาย 160.89 ล้านบาท

ด้านนักวิเคราะห์ บล.ซีจีเอส-ซีไอเอ็มบี ระบุแนะนำซื้อ ในราคาเป้าหมาย 88 บาท โดยมองว่าราคาหุ้น TOP ปรับตัวลดลงมาแรงกว่าตลาด (underperform) ในช่วง 1 เดือนที่ผ่านมาที่ตลาดปรับลดลง -5.8% พร้อมคาดว่าราคาหุ้นจะกลับมาฟื้นตัวได้ดีในช่วงนี้ที่ตลาดหุ้นทั่วโลกเริ่มฟื้นตัวหลังคลายความกังวลปัญหาสงครามการค้าระหว่างสหรัฐฯ กับจีนชั่วคราว หลังจากที่ทั้ง 2 ประเทศยังไม่ได้มีการออกมาตรการกำแพงภาษีหรือนโยบายการกีดกันทางการค้าออกมาใหม่ในช่วงนี้